HRVATI ZA NASLJEDNOGA RATA. 83 
Franjo barun Trenk, o kojemu je vriedno, da najprije na kratko 
progovorim, kao o onom inostrancu, naseljenom u Slavoniji, koj 
upozna daleki sviet s hrabrošću i nečuvenom smjelošću plemena 
hrvatskog, ali koj ujedno ime hrvatsko ozloglasi kod obrazovanih 
naroda. 
II. 
Trenk i panduri. 
Franjo barun Trenk bijaše sin hrabra vojnika rodom iz Pruske, 
koj iza oslobodjenja Beča g. 1683. primi austrijsku službu. Slu- 
žeći punih 60 godina vjerno i pošteno kao vojnički častnik, kupi 
iza turskoga rata velika imanja slavonska Pakrac i Pleternicu, 
zatim Nuštar i Brestovac. 
Franjo Trenk rodio se dne 1. siečnja 1711. slučajno u Kalabriji, 
u gradu Reggiu, gdje mu se otac desio kao podpukovnik. Fra- 
njeva mati, rodjena Ketler Hargvattenska, bijaše u rodu s obitelju 
vladajućega hercega od Kurlanda. Ona je njegovala majčinom nje- 
žnošću svoga sina, dočim ga otac uz dva njegova brata odgojivao 
najvećom strogošću. 
Ali u natoč izvanrednoj strogosti otčevoj i kasnijemu odgojiva- 
nju Ježuvita, bijaše Franjo preko mjere žestok, smion, razuzdan, 
lakomišljen, a često i okrutan. Inače odlikovao se bistrim umom, 
naučio je lasno sedam jezika, bijaše vješt muzici, a u družtvu veoma 
prijazan. 
Jur za mlada omili Franji život vojnički. Bilo mu pet godina, 
kad stari barun Trenk u turskom boju kod Petrovaradina g. 1716 
zadobi dvie rane. Maleni Trenk gledao je groznu ovu bitku, koja 
se duboko kosnu njegove ćudi. Dvie godine kasnije ode mu otac 
u južnu Italiju, da vojuje proti Filipu kralju španjolskomu. 'Tu za- 
dobi kod Milazza u Siciliji opet dvie rane, te ga je Franjo kao 
nježan sin čitavo vrieme bolovanja postojano dvorio. 
Iza rata talijanskoga premiestiše mu otca u slavonski Brod, kao 
zapovjednika tvrdje. U ovo doba učio je mladi Franjo zajedno sa 
1 Kao izvore upotriebio sam: Merkwiirdiges Leben und Thaten des Frei- 
herrn Franz von der Trenk, dargestellt von einem Unpartheisehen (E. F. 
Hiibner) mit einer Vorrede von Schubart. Stuttgardt. 1788. — Wahrmann 
Th. Leben ete. des Franz Freiherrn von der Trenk, Leipzig. 1837. — 
Erich. Leben u. Sehicksale des Abenteurers, Friedrich von der Trenk, nebst 
Anekdoten des Panduren-Anfiihrers Franz von der Trenk. Leipzig. 1846. 
— Ilić. Baron Fr. Trenk i slavonski panduri. U Zagrebu 1845. 
# 
